
Jednog dana u našem džematu namjerno smo klanjali bez ezana. Jesmo li smo grješni zbog toga, i je li naš ***[namaz](https://pitajucene.com/search/Namaz/questions/ "Pretraži pitanja o namazu")*** ispravan?


* 
* 
* 
* 
* 
* 
* 

 
Je li ispravan namaz ako se ne prouči ezan?

Kada je riječ o statusu ezana, učenjaci imaju podijeljena mišljenja: većina njih kaže da je to pritvrđeni sunnet, i to je stav imama Ebu Hanife, Šafije i Malika, po jednoj verziji. (Vidjeti: *Et-Temhid*, 18/306, *El-Vesit*, 2/41, *Šerhu Fethil-Kadir*, 1/240, *Mevahibul-Dželil*, 1/451, *El-Džamiu li ahkamil-Kur’an*, 6/226.)  

Imam Ahmed, Ibn Hazm, Ibn Munzir, ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** i neki drugi islamski autoriteti drže da je ezan obaveza (***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***), a onoga ko ga izostavi smatraju grješnim. (Vidjeti: *El-Evsat*, 3/34, *El-Muhalla*, 3/125, *Medžmu’ul-fetava*, 22/41, *El-Insaf*, 1/407, *Es-Sejlul-džerrar*, 1/196.)  

Obje skupine pozivaju se na ***[hadis](https://pitajucene.com/search/Hadis/questions/ "Pretraži pitanja o hadisima")***, ali druga skupina ima jače argumente. Naime, Buharija i Muslim zabilježili su da je Enes b. Malik pripovijedao: “Kada bi došao u neko mjesto, Resulullah, ﷺ, sačekao bi zoru, i ako bi čuo ezan, otišao bi na drugu stranu, a ako ne bi čuo ezan, napao bi stanovnike toga mjesta.”  

Buharija i Muslim zabilježili su da je Malik b. Huvejris prenio sljedeće Resulullahove, ﷺ, riječi: *“Kada nastupi namasko vrijeme neka neko od vas prouči ezan, i neka vas u namazu predvodi najstariji.”* Navedni hadis ima imperativni karakter, a to, po mišljenju većine učenjaka islamske jurisprudencije, iziskuje obavezu izvršavanja određenog djela. Dokaz više jeste Enesovo, radijallahu anhu, predanje u kojem stoji: “Bilalu je naređeno da udvoji riječi ezana, a ikamet da uči neparno.” (Buharija i Muslim.)  

Ezan je važan simbol islama, i nije ga dopušteno izostaviti osim uz šerijatski opravdan razlog. Neki učenjaci smatraju da se treba boriti protiv naroda koji izostavlja učenje ezana. (Vidjeti: *El-Mebsut*, 1/133.)  

Ali i pored svega, ezan nije uvjet za ispravnost namaza; njegovo izostavljanje umanjuje nagradu i negativno utječe na potpunost namaza s te strane, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


